### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. maj 2025 har vedtaget Magistratens foranstående indstilling af 6. maj 2025.

###

Udvidelse af regnvandsbassin i Mårslet.

### Resume

Nuværende regnvandsbassin B750 i Mårslet skal ændres og udvides. Udvidelsen er nødvendig for at forbedre den økologiske tilstand i [adresse] og for at gøre plads til etablering af en cykelsti fra [adresse] til Mårslet.

Formålet med forslag til spildevandsplantillægget er at skabe et juridisk grundlag, for at Aarhus Vand kan erhverve arealet til udvidelsen af bassinet.

Byrådet har tidligere udvist ekspropriationsvilje til udvidelser i Spildevandsplan 2021-2026. Nærværende forslag til tillæg præciserer hvilket areal, der skal udtrykkes vilje til at ekspropriere, hvis der ikke kan opnås en frivillig aftale.

Præciseringen med tillægget er nødvendig for, at lodsejer kan opnå skattefritagelse ved en frivillig aftale (grundsalg).

### Beslutningspunkter

Det indstilles:

At 1) tillæg nr. 8 til Spildevandsplan 2021-2026, Udvidelse af eksisterende regnvandsbassin B750 sendes i otte ugers offentlig høring

At 2) byrådet tilkendegiver vilje til at ekspropriere de omfattede matrikelnumre, hvis frivillig aftale ikke kan opnås

At 3) rådmanden bemyndiges til at vedtage forslaget endeligt efter høringsperioden, hvis ikke der kommer høringssvar, der giver anledning til ændringer i forslaget.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-05-2025

Benjamin Schou: 3

Fremsendes til [adresse] med bemærkning, at Magistraten i mødet den 6. maj 2025 anbefaler, at byrådet tiltræder Magistratsafdelingen for Teknik og Miljøs indstilling af 22. april 2025.

Flemming Bertelsen var forhindret i at deltage i sagens behandling.